Babelscape/SREDFM huggingface dataset:
Λούζανι Νόβι

Το Λούζανι Νόβι (σερβικά κυριλλικά: ) είναι χωριό της Βοσνίας και Ερζεγοβίνης. Ευρίσκεται εντός του Δήμου της Ντέρβεντα και εντός της Σερβικής Δημοκρατίας της Βοσνίας. Σύμφωνα με τα αποτελέσματα της απογραφής του 2013, αριθμούσε κατοίκους.
Ντόνια Μπίσνια

Η Ντόνια Μπίσνια (σερβικά κυριλλικά: ) είναι χωριό της Βοσνίας και Ερζεγοβίνης. Ευρίσκεται εντός του Δήμου της Ντέρβεντα και εντός της Σερβικής Δημοκρατίας της Βοσνίας. Σύμφωνα με τα αποτελέσματα της απογραφής του 2013, αριθμούσε κατοίκους.
Ντόνια Λουπλιάνιτσα

Η Ντόνια Λουπλιάνιτσα (σερβικά κυριλλικά: ) είναι χωριό της Βοσνίας και Ερζεγοβίνης. Ευρίσκεται εντός του Δήμου της Ντέρβεντα και εντός της Σερβικής Δημοκρατίας της Βοσνίας. Σύμφωνα με τα αποτελέσματα της απογραφής του 2013, αριθμούσε κατοίκους.
Κλειστό Γυμναστήριο Εθνικού Σταδίου Πάτρας

thumb|right|220px|Άποψη του Κλειστού Γυμναστηρίου στο Κουκούλι, από την Λεωφόρο Πατρών-Κλάους (Λήψη εικόνας: 2006).
Το Κλειστό Γυμναστήριο «Κώστας Πετρόπουλος» (πρώην: "Κλειστό Γυμναστήριο Εθνικού Σταδίου Πατρών") χρησιμοποιείται για διάφορα -ομαδικά και μη- αθλήματα και κυρίως για μπάσκετ, βόλλεϋ και χάντμπολ. Αποτελεί μέρος των εγκαταστάσεων του Παμπελοποννησιακού Εθνικού Αθλητικού Κέντρου (Π.Ε.Α.Κ.) Πάτρας, και βρίσκεται δίπλα ακριβώς στο Παμπελοποννησιακό Στάδιο, καθώς και παραπλεύρως του Κολυμβητηρίου «Αντώνιος Πέπανος», στην συνοικία Κουκούλι της Πάτρας. 

Αποτελεί ένα από τα πιο ιστορικά κλειστά γυμναστήρια της Πάτρας. Χρησιμοποιείται ως έδρα για διάφορους αγώνες αλλά και ως προπονητήριο, από πολλά αθλητικά σωματεία της πόλης.

Στις 4 Νοεμβρίου του 2019 το Διοικητικό Συμβούλιο (Δ.Σ.) του Π.Ε.Α.Κ. αποφάσισε το κλειστό γυμναστήριο να λάβει το όνομα του Κώστα Πετροπούλου, του μεγάλου Πατρινού πρώην διεθνή καλαθοσφαιριστή και νυν προπονητή του αθλήματος. Η μετονομασία του από "Κλειστό Γυμναστήριο Εθνικού Σταδίου Πάτρας" σε "Σάλα Κώστας Πετρόπουλος" πραγματοποιήθηκε με ειδική τελετή την 1η Φεβρουαρίου του 2020..
Σεμπαστιάνο Τζιάνι

Ο Σεμπαστιάνο Τζιάνι Δόγης της Βενετίας (1172 - 1178), διαδέχθηκε τον δόγη Βιτάλε Β΄ Μικιέλ και ήταν ένας από τους κορυφαίους πολεοδόμους της Βενετίας. Τη σύντομη περίοδο που κυβέρνησε διαίρεσε την πόλη - κράτος της Βενετίας σε διακριτές περιφέρειες. Η πόλη βρισκόταν κοντά στα ναυπηγεία με αποτέλεσμα την πρόκληση πολύ θορύβου στους κατοίκους, για να λύσει το πρόβλημα ο Σεμπαστιάνο Τζιάνι δώρισε ένα τμήμα γης μακριά από την πόλη και μετακίνησε εκεί τα νέα ναυπηγεία . Την εποχή του φιλοξενήθηκε στην Δημοκρατία της Βενετίας ο Πάπας Αλέξανδρος Γ΄, ο Φρειδερίκος Α΄ Βαρβαρόσσα και μια αποστολή του Γουλιέλμου Β΄ της Σικελίας για την υπογραφή της "Συνθήκης της Βενετίας" τον Ιούλιο του 1177. Παντρεύτηκε την Σεσίλλη, γιος του ήταν ο μελλοντικός δόγης Πιέτρο Τζιάνι. Τον διαδέχθηκε ο Όριο Μαστροπιέρο που ήταν υποψήφιος δόγης και το 1172.
Ανατολικό Πακιστάν

Το Ανατολικό Πακιστάν ήταν η ανατολική επαρχιακή πτέρυγα του Πακιστάν μεταξύ 1955 και 1971, καλύπτοντας το έδαφος της σύγχρονης χώρας του Μπαγκλαντές. Συνόρευε με την Ινδία και τη Βιρμανία, με ακτογραμμή στον κόλπο της Βεγγάλης.

Η Ανατολική Βεγγάλη μετονομάστηκε σε Ανατολικό Πακιστάν στο σύστημα Μία Μονάδα του Πρωθυπουργού Μοχάμεντ Αλί της Μπόγκρα. Το Σύνταγμα του Πακιστάν του 1956 αντικατέστησε τη βρετανική μοναρχία με μια ισλαμική δημοκρατία. Ο Βεγγαλέζος πολιτικός Χ. Σ. Σουραουάρντι υπηρέτησε ως Πρωθυπουργός του Πακιστάν μεταξύ 1956 και 1957. Ο επίσης Βεγγαλέζος Ισκάνταρ Μίρζα έγινε ο πρώτος Πρόεδρος του Πακιστάν. Το πακιστανικό πραξικόπημα του 1958 έφερε τον στρατηγό Αγιούμπ Χαν στην εξουσία. Ο Χαν αντικατέστησε τον Μίρζα ως πρόεδρο και ξεκίνησε καταστολή εναντίον των φιλοδημοκρατικών ηγετών. Ο Χαν ενέκρινε το Σύνταγμα του Πακιστάν του 1962, το οποίο κατήργησε τη καθολική ψηφοφορία. Μέχρι το 1966, ο Σέιχ Μουτζιμπούρ Ραχμάν εμφανίστηκε ως ο πρωταγωνιστής ηγέτης της αντιπολίτευσης στο Πακιστάν και ξεκίνησε το κίνημα Έξι Σημείων για αυτονομία και δημοκρατία. Η εξέγερση του 1969 στο ανατολικό Πακιστάν συνέβαλε στην ανατροπή του Αγιούμπ Χαν. Ένας άλλος στρατηγός, Γιάχια Χαν, σφετερίστηκε την προεδρία και έθεσε σε ισχύ τον στρατιωτικό νόμο. Το 1970, ένας μεγάλος τροπικός κυκλώνας έπληξε το ανατολικό Πακιστάν, προκαλώντας μεγάλες απώλειες. Την ίδια χρονιά, ο Γιάχια Χαν διοργάνωσε τις πρώτες γενικές εκλογές του Πακιστάν. Ο Σύνδεσμος Αουάμι πρωτοεμφανίστηκε ως το μοναδικό μεγάλο κόμμα, ακολουθούμενο από το Πακιστανικό Λαϊκό Κόμμα. Η στρατιωτική χούντα σταμάτησε να δέχεται τα αποτελέσματα, οδηγώντας σε πολιτική ανυπακοή, τον Απελευθερωτικό Πόλεμο του Μπαγκλαντές και τη γενοκτονία του 1971 στο Μπαγκλαντές. Το Ανατολικό Πακιστάν αποσχίστηκε με τη βοήθεια της Ινδίας.

Η Επαρχιακή Συνέλευση του Ανατολικού Πακιστάν ήταν το νομοθετικό σώμα της δημοκρατίας.

Λόγω της στρατηγικής σημασίας του Ανατολικού Πακιστάν, η Ένωση του Πακιστάν ήταν μέλος του Οργανισμού Συνθήκης της Νοτιοανατολικής Ασίας. Η οικονομία του Ανατολικού Πακιστάν αυξήθηκε κατά μέσο όρο 2.6% μεταξύ 1960 και 1965. Η ομοσπονδιακή κυβέρνηση επένδυσε περισσότερα κεφάλαια και ξένη βοήθεια στο Δυτικό Πακιστάν, αν και το Ανατολικό Πακιστάν παρήγαγε σημαντικό μερίδιο των εξαγωγών. Ωστόσο, ο Πρόεδρος Αγιούμπ Χαν πραγματοποίησε σημαντική εκβιομηχάνιση στο ανατολικό Πακιστάν. Το φράγμα Καπτάι χτίστηκε το 1965. Το Ανατολικό Διυλιστήριο ιδρύθηκε στη Τσιταγκόνγκ. Η Ντάκα έγινε δεύτερη πρωτεύουσα του Πακιστάν και σχεδιάστηκε ως η έδρα του εθνικού κοινοβουλίου. Η κυβέρνηση προσέλαβε τον Αμερικανό αρχιτέκτονα Λούις Καχν να σχεδιάσει το συγκρότημα της εθνοσυνέλευσης στη Ντάκα.
Αυτοκρατορία του Άνγκορ

Η Αυτοκρατορία του Άνγκορ (Χμερ: អាណាចក្រអង្គរ: Ανακιά Άνγκκορ), επίσης γνωστή ως Αυτοκρατορία Χμερ (Χμερ: ចក្រភពខ្មែរ: Κιακρα'πουπ Κμαε ή អាណាចក្រខ្មែរ Ανακιά Κμαε) ήταν μια Ινδουιστική-Βουδιστική αυτοκρατορία στην Νοτιοανατολική Ασία. Η αυτοκρατορία, που προήλθε από τα πρώην βασίλεια Φουναν και Τσελνα, ανά περιόδους διοικούσε και/ή κυριαρχούσε επί του μεγαλύτερου μέρους της ηπειρωτικής Νοτιοανατολικής Ασίας και μερών της Νότιας Κίνας, εκτεινόμενη από την αιχμή της Χερσονήσου της Ινδοκίνας έως την σημερινής επαρχίας Γιουνάν στην Κίνα, και από το Βιετνάμ έως το Μιανμάρ.
Όριο Μαστροπιέρο

Ο Όριο Μαστροπιέρο (πέθανε στις 13 Ιουνίου 1192) ήταν Βενετός ευγενής που εξελέγη Δόγης της Βενετίας (1178 - 1192). Η εκλογή του έγινε από το "Συμβούλιο των Τεσσαράκοντα" (1178) αμέσως μετά την παραίτηση του Σεμπαστιάνο Τζιάνι. Είχε διατελέσει απεσταλμένος στην Σικελία (1175) με προορισμό να κλείσει ειρήνη με τον Γουλιέλμο Β΄ της Σικελίας. Μετά τον θάνατο του δόγη Βιτάλε Β΄ Μιτσιέλ (1172) ήταν υποψήφιος διάδοχος αλλά υποχώρησε μπροστά στον Σεμπαστιάνο Τζιάνι που ήταν ηλικιωμένος και πλούσιος.
Ορθόδοξη Εκκλησία της Ουκρανίας

Η Ορθόδοξη Εκκλησία της Ουκρανίας (ουκρανικά: "Православна церква України", αγγλικά: "Orthodox Church of Ukraine") είναι η 15η αυτοκέφαλη Ορθόδοξη Χριστιανική Εκκλησία, σύμφωνα με τα Εκκλησιαστικά Δίπτυχα του Οικουμενικού Πατριαρχείου Κωνσταντινουπόλεως, που συστάθηκε τον Δεκέμβριο του 2018. Αναγνωρίζεται ως αυτοκέφαλη από το Οικουμενικό Πατριαρχείο Κωνσταντινουπόλεως, το Πατριαρχείο Αλεξανδρείας, την Εκκλησία της Ελλάδος και την Εκκλησία της Κύπρου.
Γιάκοπο Τιέπολο

Ο Γιάκοπο Τιέπολο (στα ιταλικά: "Jacopo Tiepolo", πέθανε στις 19 Ιουλίου 1249), γνωστός και ως Τζάκομο Τιέπολο ("Giacomo Tiepolo") ήταν Δόγης της Βενετίας (1229 - 1249). Είχε υπηρετήσει την Δημοκρατία της Βενετίας σαν πρώτος Βενετός Δούκας της Κρήτης και δυο φορές σαν Ποδεστάς στην Κωνσταντινούπολη (1218 - 1220 και 1224 - 1227). Η πρώτη φορά συνδέθηκε με την σύλληψη και τον μυστηριώδη θάνατο του Λατίνου αυτοκράτορα Πέτρου Β΄ του Κουρτεναί, την ίδια εποχή ο Γιάκοπο ήταν ο πραγματικός κυβερνήτης στην Λατινική Αυτοκρατορία και έκλεισε όλες τις συνθήκες με την Αίγυπτο και τους Σελτζούκους.
Γκόρνι Ντέτλακ

Το Γκόρνι Ντέτλακ (σερβικά κυριλλικά: ) είναι χωριό της Βοσνίας και Ερζεγοβίνης. Ευρίσκεται εντός του Δήμου της Ντέρβεντα και εντός της Σερβικής Δημοκρατίας της Βοσνίας. Σύμφωνα με τα αποτελέσματα της απογραφής του 2013, αριθμούσε κατοίκους.
Όλγα Φαρμάκη

Η Όλγα Φαρμάκη (γενν. Αγρίνιο, 5 Αυγούστου 1985) είναι Ελληνίδα επιχειρηματίας πρώην μοντέλο, παρουσιάστρια, ραδιοφωνική παραγωγός, τραγουδίστρια και χορεύτρια.
Ντόνι Βίσνικ

Το Ντόνι Βίσνικ (σερβικά κυριλλικά: ) είναι χωριό της Βοσνίας και Ερζεγοβίνης. Βρίσκεται εντός του Δήμου της Ντέρβεντα και εντός της Σερβικής Δημοκρατίας της Βοσνίας. Σύμφωνα με τα αποτελέσματα της απογραφής του 2013, αριθμούσε κατοίκους.
Καντίκιοϊ

Το Καντίκιοϊ (τουρκικά: "Kadıköy", , παλαιότερα γνωστή στα ελληνικά ως Χαλκηδόνα), είναι μεγάλο, πολυπληθές και κοσμοπολίτικο διαμέρισμα επί της ασιατικής πλευράς της Κωνσταντινούπολης, στην Τουρκία, επί των βόρειων ακτών της Θάλασσας του Μαρμαρά, απέναντι από το ιστορικό κέντρο της πόλης το οποίο ευρίσκεται επί της ευρωπαϊκής πλευράς του Βοσπόρου. Το Καντίκιοϊ είναι, επίσης, μία εκ των σημαντικότερων συνοικιών εντός του ομώνυμου διαμερίσματος, μια κατοικημένη και εμπορική περιοχή, η οποία, λόγω του σημαντικού αριθμού μπαρ, κινηματογράφων και βιβλιοπωλείων, αποτελεί το πολιτισμικό κέντρο της ανατολίτικης πλευράς της Κωνσταντινούπολης. Το Καντίκιοϊ κατέστη ως διαμέρισμα το 1928, όταν και αποκόπηκε από το διαμέρισμα του Ουσκουντάρ. Οι συνοικίες Ιτσερένκιοϊ, Μποσταντζί και Σουαντιγιέ επίσης αποκόπηκαν από το διαμέρισμα του Καρτάλ το ίδιο έτος, ενώ, τελικώς, εντάχθηκαν στο νεοϊδρυθέν διαμέρισμα του Καντίκιοϊ. Γειτονικά του διαμερίσματα είναι το Ουσκουντάρ στα βορειοδυτικά, το Ατασεχίρ στα βορειοανατολικά, το Μαλτεπέ στα νοτιοανατολικά, καθώς και το Καρτάλ, πέρα του Μαλτεπέ. Ο πληθυσμός του διαμερίσματος του Καντίκιοϊ, σύμφωνα με την απογραφή του 2007, ήταν 509.282 κάτοικοι.
Σημαία της Κοινοπολιτείας Ανεξάρτητων Κρατών

δεξιά|μικρογραφία|200x200εσ|Προηγούμενη σημαία (1991-1996)
Η Σημαία της Κοινοπολιτείας Ανεξάρτητων Κρατών () απεικονίζει ένα κίτρινο ήλιο σε σκούρο μπλε πεδίο, με οκτώ πόλους να κρατούν τον ήλιο.

Πριν από την έκδοση της σημαίας, η προσωρινή έδειχνε απλά τα γράμματα "C.I.S." σε λευκό φόντο. Η σημαία χρησιμοποιήθηκε για παράδειγμα σε αθλητικές εκδηλώσεις, όπου η ομάδα της Κοινοπολιτείας αντικαθιστούσε τη Σοβιετική Ένωση, όταν η Σοβιετική Ένωση είχε προκριθεί αλλά δεν είχε προλάβει να συμμετάσχει λόγω της διάλυσής της.
Μαρίνο Μοροζίνι

Ο Μαρίνο Μοροζίνι (Ιταλικά "Marino Morosini", 1181 - 1253) ήταν ο 44ος Δόγης της Βενετίας (1249 - 1253).
Ο Μαρίνο Μοροζίνι ήταν ένα από τα τέσσερα μέλη από την Οικογένεια Μοροζίνι που εξελέγη δόγης της Βενετίας. Οι άλλοι τρεις ήταν : Ντομένικο Μοροζίνι (1147-1156), Μικέλε Μοροζίνι (1382) και Φραντσέσκο Μοροζίνι (1688-1694). Άλλες τέσσερις γυναίκες από την οικογένεια παντρεύτηκαν δόγηδες και πήραν τον τίτλο της δόγισσας : Τομασίνα Μοροζίνι που παντρεύτηκε τον Πιέτρο Γκραντενίγκο, Φραντσέσκα Μοροζίνι που παντρεύτηκε τον Αντρέα Ντάντολο, Ντέα Μοροζίνι που παντρεύτηκε τον Νικολό Τρον και Μοροζίνα Μοροζίνι που παντρεύτηκε τον Μαρίνο Γκριμάνι.
PlayerUnknown's Battlegrounds

Το PlayerUnknown's Battlegrounds (συντομογραφία: PUBG) είναι διαδικτυακό battle royale παιχνίδι πολλών παικτών. Εκδότης και δημιουργός είναι η PUBG Corporation, θυγατρική της νοτιοκορεατικής Bluehole. Το παιχνίδι βασίζεται σε προηγούμενες τροποποιήσεις που δημιουργήθηκαν από τον Μπρένταν "PlayerNunknown" Γκριν για άλλα παιχνίδια χρησιμοποιώντας ως πηγή έμπνευσης την ταινία "Battle Royale" και επεκτάθηκε σε αυτόνομο παιχνίδι κάτω από την δημιουργική καθοδήγηση του Γκριν. Στο παιχνίδι, μέχρι εκατό παίκτες πέφτουν με αλεξίπτωτο σε ένα νησί και ψάχνουν για όπλα και εξοπλισμό για να σκοτώσουν άλλους, αποφεύγοντας τον θάνατο. Η διαθέσιμη ασφαλής περιοχή στο χάρτη του παιχνιδιού μειώνεται σε μέγεθος με την πάροδο του χρόνου, κατευθύνοντας τους επιζώντες παίκτες σε αυστηρότερες περιοχές για να κάνουν μάχες. Ο τελευταίος παίκτης ή ομάδα κερδίζει τον γύρο.

Το παιχνίδι κυκλοφόρησε για πρώτη φορά στα Microsoft Windows μέσω του προγράμματος πρώιμης πρόσβασης beta του Steam το Μάρτιο του 2017, με πλήρη κυκλοφορία στις 20 Δεκεμβρίου του 2017. Τον ίδιο μήνα, το παιχνίδι κυκλοφόρησε από τα Microsoft Studios για το Xbox One μέσω του προγράμματος προεπισκόπησης παιχνιδιών Xbox, και κυκλοφόρησε επίσημα το Σεπτέμβριο του 2018. Την ίδια χρονιά κυκλοφόρησε μια έκδοση για το PlayStation 4, εκτός από δύο διαφορετικές εκδόσεις κινητών για Android και iOS. Το παιχνίδι έχει κάνει τεράστιες πωλήσεις όλων των εποχών, με πάνω από πενήντα εκατομμύρια αντίτυπα να πωλούνται σε όλες τις πλατφόρμες μέχρι τον Ιούνιο του 2018.

Το "Battlegrounds" έλαβε θετικά σχόλια από τους κριτικούς, που ωστόσο έκριναν ότι το παιχνίδι δεν ήταν πλήρως ολοκληρωμένο και είχε μερικά τεχνικά θέματα, παρουσίαζε νέους τύπους παιχνιδιού που προσπελάζονταν εύκολα από παίκτη οποιουδήποτε επιπέδου δεξιοτήτων και ότι έχει υψηλό επίπεδο replayability. Το παιχνίδι έλαβε διάφορες υποψηφιότητες για τον τίτλο Παιχνίδι της Χρονιάς, μεταξύ άλλων, και θεωρείται από τον Γκριν ως το καθοριστικό παιχνίδι του είδους battle royale. Αρκετά άλλα βιντεοπαιχνίδια, ακολουθώντας την επιτυχία του "Battlegrounds", προσέφεραν τρόπους μάχης σε στυλ battle royale, ενώ εμφανίστηκαν επίσης ορισμένοι κλώνοι, κυρίως από την Κίνα. Η PUBG Corporation έχει οργανώσει αρκετά μικρά τουρνουά και εισήγαγε εργαλεία εντός του παιχνιδιού για να βοηθήσει στη μετάδοση του παιχνιδιού στους θεατές, καθώς επιθυμούν να γίνει δημοφιλές esport.
Φάνης Μαυρομμάτης

Ο Φάνης Μαυρομμάτης (Άργος, 12 Μαΐου 1997) είναι Έλληνας ποδοσφαιριστής που αγωνίζεται ως αμυντικός στον Ατρόμητο. 
Είναι γιος του παλαίμαχου ποδοσφαιριστή του Παναργειακού Αντώνη Μαυρομμάτη.
Γιάκοπο Κονταρίνι

Ο Γιάκοπο Κονταρίνι (Ιταλικά : "Jacopo Contarini", 1194 - 1280) ήταν ο 47ος Δόγης της Βενετίας (6 Σεπτεμβρίου 1275 - 6 Μαρτίου 1280).
Με καταγωγή από μια από τις επιφανέστερες οικογένειες της Βενετίας ο Τζάκοπο Κονταρίνι δεν ήταν ισχυρό πρόσωπο, επελέγη νέος δόγης στα 80 του για να συμβιβάσει τις δυο αντίπαλες ομάδες εκείνη την εποχή. Δεν μπόρεσε λόγω της μεγάλης του ηλικίας να αντιμετωπίσει δυο εξεγέρσεις στην Ίστρια και την Κρήτη και έναν πόλεμο με την Ανκόνα, παραιτήθηκε ύστερα από 5 χρόνια κυβέρνησης, αποσύρθηκε σε μοναστήρι και πέθανε την ίδια χρονιά. Τάφηκε πιθανότατα στην Σάντα Μαρία Γκλοριόζα ντέι Φράρι, παντρεύτηκε μια Ιακωβίνη.
Ντένις Ντιμίτροφ

Ο Ντένις Ντιμίτροφ (γενν. 10 Φεβρουαρίου 1994) είναι Βούλγαρος αθλητής του στίβου. Έχει κερδίσει ασημένια μετάλλια σε Ευρωπαϊκό Πρωτάθλημα Κ23 και Εφήβων.

Έχει συμμετάσχει στο Παγκόσμιο Πρωτάθλημα Στίβου 2013, στο Ευρωπαϊκό Πρωτάθλημα Στίβου 2014, 2016 και 2018.
Κορακιίδες

Οι Κορακιίδες ("Coraciidae") είναι μια οικογένεια πολύχρωμων πουλιών της τάξης των Κορακιόμορφων ("Coraciiformes"). Περιλαμβάνει 2 σωζόμενα γένη και 13 είδη, από τα οποία μόνο ένα, η χαλκοκουρούνα, απαντά στον ελλαδικό χώρο.

Έχουν σχήμα και μέγεθος παρόμοιο με τις κουρούνες, και η πολύχρωμη εμφάνισή τους είναι αντίστοιχη με αυτών των αλκυονών και των μελισσοφάγων, τα οποία ανήκουν στην ίδια τάξη. Είναι κατά βάση εντομοφάγα πτηνά, με τα είδη του γένους "Ευρύστομος" ("Eurystomus") να πιάνουν τη λεία τους στον αέρα, ενώ τα είδη του γένους Κορακίας ("Coracias") να καταδύονται από το πόστο επόπτευσης για να πιάσουν τη λεία τους τελικά στο έδαφος, όπως οι λάνιοι.

Είναι μονογαμικά πουλιά και φωλιάζουν σε τρύπες δέντρων, κτιρίων ή πρανή δρόμων. Γεννάνε 2-4 αυγά στους τροπικούς, 3-6 στα μεγαλύτερα υψόμετρα, τα οποία εκκολάπτονται ύστερα από 17-20 μέρες και τα μικρά μένουν στη φωλιά για άλλες 30 μέρες περίπου.

Όλα τα είδη απαντούν σε περιοχές με θερμό κλίμα στον Παλαιό Κόσμο. Ωστόσο καταγραφές απολιθωμάτων έχουν δείξει την παρουσία κορακιιδών στη Βόρεια Αμερική κατά την Ηώκαινο εποχή.
Elektroprivreda Bosne i Hercegovine

Η Elektroprivreda Bosne i Hercegovine, επίσης γνωστή ως Elektroprivreda BiH, αποτελεί την σημαντικότερη επιχείρηση του ενεργειακού τομέα στη Βοσνία και Ερζεγοβίνη. Έδρα της επιχείρησης είναι το Σαράγιεβο.
Γκαμπριέλα Πέτροβα

Η Γκαμπριέλα Πέτροβα (Βουλγαρικά: Габриела Петрова, γενν. 29 Ιουνίου 1992 στο Χάσκοβο) είναι Βουλγάρα αθλήτρια του άλματος εις τριπλούν.
Γκόρνι Βίσνικ

Το Γκόρνι Βίσνικ (σερβικά κυριλλικά: ) είναι χωριό της Βοσνίας και Ερζεγοβίνης. Ευρίσκεται εντός του Δήμου της Ντέρβεντα και εντός της Σερβικής Δημοκρατίας της Βοσνίας. Σύμφωνα με τα αποτελέσματα της απογραφής του 2013, αριθμούσε κατοίκους.
Μίτκο Τσένοφ

Ο Μίτκο Τσένοφ (Βουλγαρικά: Митко Ценов, γενν. 13 Ιουνίου 1993) είναι Βούλγαρος δρομέας μεσαίων αποστάσεων που εξειδικεύεται στα 1500 μέτρα, 3000 μέτρα και στα 3000 μέτρα στιπλ.

Εκπροσώπησε τη Βουλγαρία στο Παγκόσμιο Πρωτάθλημα Στίβου 2013. Έχει στην κατοχή του το Βουλγαρικό ρεκόρ στα 3000 μέτρα στιπλ.
Γκόρνι Μπόζιντσι

Το Γκόρνι Μπόζιντσι (σερβικά κυριλλικά: ) είναι χωριό της Βοσνίας και Ερζεγοβίνης. Ευρίσκεται εντός του Δήμου της Ντέρβεντα και εντός της Σερβικής Δημοκρατίας της Βοσνίας. Σύμφωνα με τα αποτελέσματα της απογραφής του 2013, αριθμούσε 166 κατοίκους.
Θεοδώρα Αγγελίνα Παλαιολογίνα

Η Θεοδώρα Αγγελίνα Παλαιολογίνα ήταν βυζαντινή πριγκίπισσα από την Δυναστεία των Παλαιολόγων.

Ήταν κόρη του δεσπότη Αλέξιου Παλαιολόγου και της Ειρήνης Αγγελίνας, κόρης του Αλέξιου Γ΄ Άγγελου και της Ευφροσύνης Καματηράς. Παντρεύτηκε τον Ανδρόνικο Παλαιολόγο μέγα δομέστικο της Αυτοκρατορίας της Νίκαιας.

Η Θεοδώρα και ο Ανδρόνικος είχαν τέσσερα παιδιά:
* Μαρία (μετέπειτα μοναχή Μάρθα), παντρεμένη με τον Νικηφόρο Ταρχανειώτη.
* Ειρήνη (μετέπειτα μοναχή Ευλογία), σύζυγος του Ιωάννη Καντακουζηνού· μητέρα της Άννας και της Μαρίας βασίλισσας της Βουλγαρίας.
* Μιχαήλ Η΄ (1223 - 11 Δεκεμβρίου 1282), πρώτος Ρωμαίος Αυτοκράτορας της δυναστείας των Παλαιολόγων.
* Ιωάννης (1225/1230 - 1272/1273 ή 1274/1275), δεσπότης και σεβαστοκράτορας.
Γκόρνια Μπίσνια

Η Γκόρνια Μπίσνια (σερβικά κυριλλικά: ) είναι χωριό της Βοσνίας και Ερζεγοβίνης. Ευρίσκεται εντός του Δήμου της Ντέρβεντα και εντός της Σερβικής Δημοκρατίας της Βοσνίας. Σύμφωνα με τα αποτελέσματα της απογραφής του 2013, δεν αριθμούσε κανέναν κάτοικο.
Synnefo

Το Synnefo είναι ένα λογισμικό ανοικτού κώδικα για την δημιουργία υπηρεσιών cloud γραμμένο σε Python και παρέχει Compute, Network, Image, Volume και Storage υπηρεσίες, παρόμοιες με αυτές που προσφέρονται από το AWS. Το Synnefo χρησιμοποιεί πολλαπλές Google Ganeti συστάδες (αγγλ: clusters), για τη διαχείριση των εικονικών μηχανών σε χαμηλό επίπεδο και το Αρχιπέλαγος για τη παροχή ενιαίου αποθηκευτικού χώρου. Για να ενισχύσει τη συμβατότητα με τρίτες υπηρεσίες, το Synnefo παρέχει στους χρήστες του την OpenStack API.

Το Synnefo έχει αναπτυχθεί από το ΕΔΕΤ (Εθνικό Δίκτυο Έρευνας και Τεχνολογίας), και χρησιμοποιείται σε δύο από τις δημόσιες υπηρεσίες cloud τις οποίες αυτό παρέχει· τον , η οποία απευθύνεται προς την ελληνική ακαδημαϊκή κοινότητα, και τον , η οποία είναι προσβάσιμη σε όλα τα μέλη του Ευρωπαϊκού ακαδημαϊκού δικτύου GÉANT.
Μαρίνο Τζόρτζι

Ο Μαρίνο Τζόρτζι (Ιταλικά : "Marino Zorzi", 1231 - 3 Ιουλίου 1312) ήταν ο 50ος Δόγης της Βενετίας (23 Αυγούστου 1311 - 3 Ιουλίου 1312), παντρεύτηκε την Ανιέτα Κουερίνι. Ο υπερήλικας Μαρίνο Τζόρτζι θεωρείτο πιστός και ευσεβής άντρας, η Δημοκρατία της Βενετίας τον διόρισε απεσταλμένο στην Ρώμη. Η εκλογή του έγινε με κριτήριο να μειώσει τις εντάσεις που προήλθαν στην Βενετία από την επανάσταση του Μπαζαμόντε Τιέπολο και να εξευμενίσει την οργή του πάπα που προκλήθηκε από την κατοχή της Φερράρα (1308 - 1309).

Ο Μαρίνι Τζόρτζι δεν ήταν η πρώτη επιλογή ως δόγης, εξελέγη για πρώτη φορά ο Στέφανος Ιουστινιάνι αλλά αρνήθηκε την θέση. Ο υπέργηρος Τζόρτζι δεν κατάφερε να βελτιώσει τις σχέσεις του με τον πάπα και η σύντομη περίοδος ηγεμονίας του συνοδεύτηκε με μεγάλες καταστροφές. Πέθανε ύστερα από 11 μήνες ηγεμονίας (3 Ιουλίου 1312), αγιοποιήθηκε και τα ρούχα του κηρύχτηκαν ιερά κειμήλια. Η δόγισσα Ανιέτα επενέβη στους εργάτες μεταξιού στην Λούκκα και επέβλεπε την παραγωγή μεταξιού στα εργαστήρια.
Ιερός Ναός Αγίων Πάντων Θεσσαλονίκης

thumb|Κωδωνοκρουσίες του Ναού Αγίων Πάντων Θεσσαλονίκης.
Ο Ιερός Ναός Αγίων Πάντων Θεσσαλονίκης είναι ιστορικός ναός της πόλης της Θεσσαλονίκης και τοπόσημο στην είσοδο του Δήμου Θεσσαλονίκης, στη διασταύρωση των οδών Μοναστηρίου και Αγίων Πάντων, δίπλα από τον Νέο Σιδηροδρομικό Σταθμό.
Βιτάλε Β΄ Μικιέλ

Ο Βιτάλε Β΄ Μικιέλ (πέθανε το 1172) ήταν Δόγης της Βενετίας (1156 - 1172) και ήταν πιθανότατα γιος του Ντομένικο Μικιέλ και της Αλικίας Μικιέλ. Ο Βιτάλε Β΄ Μικιέλ έγινε δόγης την εποχή που οι σχέσεις της Βενετίας με την Βυζαντινή Αυτοκρατορία είχαν ενταθεί σε μεγάλο βαθμό, η Βενετία προσπάθησε για εμπορικούς λόγους να διατηρήσει καλές σχέσεις με τον αυτοκράτορα Φρειδερίκο Βαρβαρόσσα αλλά ήρθε σε σύγκρουση τόσο με την Ανατολή όσο και με την Δύση.
Πανεπιστήμιο της Πάδοβας

Το Πανεπιστήμιο της Πάδοβας (, UNIPD) είναι κορυφαίο ιταλικό πανεπιστήμιο βρίσκεται στην πόλη της Πάντοβας στην Ιταλία. Το Πανεπιστήμιο  ιδρύθηκε το 1222 ως νομική σχολή και ήταν ένα από τα πιο γνωστά πανεπιστήμια στην πρώιμη σύγχρονη Ευρώπη. Είναι το δεύτερο αρχαιότερο πανεπιστήμιο στην Ιταλία και παγκοσμίως είναι το πέμπτο αρχαιότερο από τα εν λειτουργία πανεπιστήμια. Το 2010 είχε περίπου 65.000 φοιτητές, το 2016 κατετάγη ως το "καλύτερο πανεπιστήμιο" μεταξύ των ιταλικών ιδρυμάτων τριτοβάθμιας εκπαίδευσης με περισσότερους από 40.000 φοιτητές, και το 2018 καλύτερο ιταλικό πανεπιστήμιο σύμφωνα με την κατάταξη ARWU.
Ντομένικο Μοροζίνι

Ο Ντομένικο Μοροζίνι (Ιταλικά : "Domenico Morosini", πέθανε το 1156) ήταν ο 37ος Δόγης της Βενετίας (1148 - 1156)
Σαν μέλος της οικογένειας Μοροζίνι συμφιλίωσε τις δυο αντίπαλες ομάδες που είχαν διαιρέσει στα δυο τους πατρίκιους της Βενετίας ανοίγοντας τον δρόμο για την ευημερία της πόλης. Οι εμφύλιες συγκρούσεις είχαν στοιχίσει στην Δημοκρατία της Βενετίας απώλεια εδαφών και κατάρρευση των εμπορικών τους δραστηριοτήτων. Τα πρώτα χρόνια της ζωής του Ντομένικο Μοροζίνι δεν είναι γνωστά όπως δεν είναι γνωστό και το έτος που γεννήθηκε λόγω μεγάλης έλλειψης σε καταγραφές και πηγές, οι δραστηριότητες της οικογένειας ήταν άγνωστες. Η μεγάλη έλλειψη πληροφοριών για το δουκάτο τα προηγούμενα χρόνια οφείλεται στις ελάχιστες κατακτήσεις και τον ασήμαντο πολιτικό ρόλο στην Δυτική Ευρωπαϊκή σκηνή, οι ιστορικοί της εποχής αδιαφόρησαν να καταγράψουν πληροφορίες για την πόλη. Το μόνο γνωστό για τον Ντομένικο ήταν ότι παντρεύτηκε μια γυναίκα με το όνομα Σοφία που σύμφωνα με τον θρύλο ήταν δούλη από την Ανατολή.
Γκόρνια Λουπλιάνιτσα

Η Γκόρνια Λουπλιάνιτσα (σερβικά κυριλλικά: ) είναι χωριό της Βοσνίας και Ερζεγοβίνης. Ευρίσκεται εντός του Δήμου της Ντέρβεντα και εντός της Σερβικής Δημοκρατίας της Βοσνίας. Σύμφωνα με τα αποτελέσματα της απογραφής του 2013, αριθμούσε κατοίκους.
Φραντσέσκο Ντάντολο

thumb|right|200px|Χρυσό νόμισμα του Φραντσέσκο Ντάντολο
Ο Φραντσέσκο Ντάντολο (Ιταλικά : "Francesco Dandolo", πέθανε το 1339) ήταν ο 52ος Δόγης της Βενετίας (1329 - 1339). Την περίοδο της ηγεμονίας του η Δημοκρατία της Βενετίας επεκτάθηκε σημαντικά στην Ιταλική χερσόνησο.
Τα μέλη του Οίκου των Ντάντολο ήταν πρωταγωνιστές στην ιστορία της Βενετίας από τον 12ο μέχρι τον 15ο αιώνα. Ιστορικές αναφορές παραπέμπουν την παρουσία της στον 11ο αιώνα, ενώ θεωρείται από τις αρχαιότερες οικογένειες στην Βενετία, αν και δεν παρουσιάζεται ως ιδρυτική. Τρία ακόμα μέλη της οικογένειας ανέβηκαν στην θέση του δόγη, οι Τζοβάνι Ντάντολο, Αντρέα Ντάντολο και Ενρίκο Ντάντολο. Δυο γυναίκες μέλη της οικογένειας παντρεύτηκαν επίσης δόγηδες: η Τζοβάνα Ντάντολο παντρεύτηκε τον Πασκουάλε Μαλιπιέρο και η Ζίλια Ντάντολο τον Λορέντσο Πρίουλι. Ο Φραντσέσκο Ντάντολο παντρεύτηκε την Ελισάβετ Κονταρίνι και απέκτησε τρία παιδιά.
Τουνιέσταλα

Η Τουνιέσταλα (σερβικά κυριλλικά: ) είναι χωριό της Βοσνίας και Ερζεγοβίνης. Ευρίσκεται εντός του Δήμου της Ντέρβεντα και εντός της Σερβικής Δημοκρατίας της Βοσνίας. Σύμφωνα με τα αποτελέσματα της απογραφής του 2013, αριθμούσε κατοίκους.
Τζοβάνι Σοράντσο

Ο Τζοβάνι Σοράντσο (Ιταλικά : "Giovanni Soranzo", Μπουράνο, 1240 - Βενετία, 31 Δεκεμβρίου 1328), Βενετός κρατικός υπάλληλος και εξέχον μέλος της Οικογένειας Σοράντσο, ήταν ο 51ος Δόγης της Βενετίας (13 Ιουλίου 1312 - 31 Δεκεμβρίου 1328). Η σύζυγος του ονομαζόταν Φραντσεσίνα. Ο γαμπρός του Νικολό Κουερίνι εξορίστηκε ισόβια από την Δημοκρατία της Βενετίας το 1310, λόγω της συμμετοχής του στην εξέγερση του Μπαγιαμόντε Τιέπολο με σκοπό να ανατρέψει τον προηγούμενο δόγη Πιέτρο Γκραντενίγκο. Τον Τζοβάνι Σοράντσο διαδέχθηκε ο Φραντσέσκο Ντάντολο μέλος της Οικογένειας Δάνδολου.
Πόγιεζνα

Η Πόγιεζνα (σερβικά κυριλλικά: ) είναι χωριό της Βοσνίας και Ερζεγοβίνης. Ευρίσκεται εντός του Δήμου της Ντέρβεντα και εντός της Σερβικής Δημοκρατίας της Βοσνίας. Σύμφωνα με τα αποτελέσματα της απογραφής του 2013, αριθμούσε κατοίκους.
Όσοϊτσι

Το Όσοϊτσι (σερβικά κυριλλικά: ) είναι χωριό της Βοσνίας και Ερζεγοβίνης. Ευρίσκεται εντός του Δήμου της Ντέρβεντα και εντός της Σερβικής Δημοκρατίας της Βοσνίας. Σύμφωνα με τα αποτελέσματα της απογραφής του 2013, αριθμούσε κατοίκους.
Όσινια

Η Όσινια (σερβικά κυριλλικά: ) είναι χωριό της Βοσνίας και Ερζεγοβίνης. Βρίσκεται εντός του Δήμου της Ντέρβεντα και εντός της Σερβικής Δημοκρατίας της Βοσνίας. Σύμφωνα με τα αποτελέσματα της απογραφής του 2013, αριθμούσε κατοίκους.
Οσία Πελαγία η από εταιρίδων

Η Οσία Πελαγία η από εταιρίδων γνωστή σαν Μαργιτώ ήταν Βυζαντινή ηθοποιός, μίμος, και χορεύτρια διάσημη στην εποχή της με καταγωγή την Αντιόχεια.

Έζησε την εποχή του Ιωάννη του Χρυσόστομου. Αναφέρεται πανέμορφη και διάσημη μίμος της Αντιόχειας, διάσημη σε όλη την αυτοκρατορία, το όνομα της, Μαργιτώ, δεν ήταν το αληθινό της αλλά το καλλιτεχνικό της που το είχε αποκτήσει από τα πολλά μαργαριταρένια κοσμήματα που φορούσε και ήταν δώρα από θαυμαστές της. 

Ο Χρυσόστομος αναφέρει ότι κατάφερε να την προσηλύτιση ο επίσκοπος Νόννος στον χριστιανισμό και να την βαπτίσει Πελαγία όπως ήταν το αληθινό της όνομα. Έπειτα η Μαργιτώ λόγω των πολλών πειρασμών που αντιμετώπιζε εγκατέλειψε το θέατρο και κλείσθηκε σε αντρική μονή της Ιερουσαλήμ υποδυόμενη τον άνδρα με το όνομα Πελάγιος, μετά από τρία χρόνια πέθανε, αναφέρεται ότι μετά τον θάνατο της ανακάλυψαν ότι ήταν γυναίκα.

Η εκκλησία την ανακήρυξε αγία, Αγία Πελαγία, και εορτάζει στις 8 Οκτωβρίου.
Άγγελος Δόξας

Ο Άγγελος Δόξας (1897 ή 1900–1985) ήταν Έλληνας ιατρός και λογοτέχνης. Το πραγματικό του όνομα ήταν Νικόλαος Δρακουλίδης.
Νικόλας Μπράβος

Ο Νικόλας Μπράβος (Αθήνα, 9 Φεβρουαρίου 1991) είναι Έλληνας ηθοποιός και μουσικός.
Μπαρτολομέο Γκραντενίγκο

Ο Μπαρτολομέο Γκραντενίγκο (Ιταλικά : "Bartolomeo Gradenigo", Βενετία, 1260 - 28 Δεκεμβρίου 1342) ήταν ο 53ος Δόγης της Βενετίας (7 Νοεμβρίου 1339 - 28 Δεκεμβρίου 1342)
Με καταγωγή από αρχαία οικογένεια ευγενών της Βενετίας ήταν ένας πλούσιος έμπορος, αφιερώθηκε από τα πρώτα χρόνια στην πολιτική σαν Ποντέστα στην Ραγκούζα και την Κόπερ και σαν Πραίτορας στην πρωτεύουσα. Η φήμη του διαδόθηκε σύντομα για την μεγάλη αγάπη του στην πολυτέλεια, παντρεύτηκε τρεις φορές και απέκτησε έξι παιδιά, μια από τις συζύγους του ήταν η Ιουστίνα Καπέλλο.
Hell Energy

Η Hell Energy είναι δημοφιλής μάρκα ενεργειακού ποτού που διανέμεται κυρίως στην Ευρώπη και την Ασία. Η Hell Energy Ltd ιδρύθηκε στην Ουγγαρία τον Απρίλιο του 2006 ως ιδιωτική εταιρεία. Μέσα σε τρία χρόνια κατέστη ηγέτης της αγοράς στην Ουγγαρία. Ένα σημαντικό ορόσημο για τη δημοτικότητα της μάρκας ήταν η διετής χορηγία με την Ομάδα της Φόρμουλα 1 AT&T Γουίλιαμς, όπου η Hell Energy κατέλαβε τη δεύτερη θέση στον τομέα των ενεργειακών ποτών που εισήλθε στον κόσμο του Αγώνα της Φόρμουλα 1. Η Hell Energy είναι πλέον ηγέτης στην αγορά της Ρουμανίας, της Βουλγαρίας, της Σλοβακίας, της Κύπρου και του Αζερμπαϊτζάν και είναι διαθέσιμη σε περισσότερες από 40 χώρες παγκοσμίως. Η Hell Energy έχει έδρα στην Ουγγαρία, τη Ρουμανία, το Ηνωμένο Βασίλειο, τη Ρωσία και επίσης στην Κύπρο.

Η Hell Energy είναι ο οικοδόμος και ιδιοκτήτης του Πάρκου Άβαλον, ενός θερέτρου, σπα και κέντρου εκδηλώσεων στο Μίσκολτς-Ταπόλτσα, θέρετρο που ανήκει στο Μίσκολτς. Το Άβαλον κέρδισε πολλά βραβεία, συμπεριλαμβανομένων χρυσών μεταλλίων σε τρεις κατηγορίες στα World Luxury Hotel Awards. Έλαβε την διεθνώς αναγνωρισμένη ταξινόμηση 5 αστέρων στα Διεθνή Βραβεία Ξενοδοχείων.
Τζούλιους Μαάντα Μπίο

Ο Τζούλιους Μαάντα Μπίο (Julius Maada Bio, 12 Μαΐου 1964-) είναι πολιτικός από τη Σιέρα Λεόνε και ο 5ος πρόεδρος της χώρας από τις 4 Απριλίου 2018. Είναι απόστρατος αξιωματικός του στρατού και ήταν επικεφαλής της στρατιωτικής κυβέρνησης από τις 16 Ιανουαρίου 1996 ως τις 29 Μαρτίου 1996 υπό το Εθνικό Προσωρινό Κυβερνητικό Συμβούλιο (NPRC) που σχηματίστηκε από τη στρατιωτική χούντα της χώρας. Ο Μπίο ήταν υποψήφιος στις προεδρικές εκλογές με το κύριο κόμμα της αντιπολίτευσης, το Λαϊκό Κόμμα της Σιέρα Λεόνε. Κέρδισε τον υποψήφιο του κυβερνώντος Παλλαϊκού Κογκρέσου Σαμούρα Καμάρα στον δεύτερο γύρο των προεδρικών εκλογών με ποσοστό 51,8% των ψήφων έναντι 48,2% για τον Καμάρα. Οι διεθνείς και οι τοπικοί παρατηρητές ανακήρυξαν τις εκλογές ελεύθερες, δίκαιες και αξιόπιστες. Ο Μπίο διαδέχθηκε τον πρόεδρο Έρνεστ Μπάι Κορόμα, ο οποίος δεν δικαιούτο από το σύνταγμα να διεκδικήσει άλλη θητεία, έχοντας υπηρετήσει δύο πενταετίες.

Κατά τη διάρκεια του πρώτου του μήνα στην προεδρία και κατά την υπόσχεσή του στην προεκλογική εκστρατεία, ο Μπίο θεσμοθέτησε με νόμο την δωρεάν εκπαίδευση για τους μαθητές των κρατικών σχολείων πρωτοβάθμιας και δευτεροβάθμιας εκπαίδευσης σε ολόκληρη τη χώρα. Επίσης, προέβη στην κατάργηση των διδάκτρων για τους φοιτητές και τις φοιτήτριες των κρατικών πανεπιστημίων.
Μαρίνο Φαλιέρο

Ο Μαρίνο Φαλιέρο (Ιταλικά : "Marino Faliero", 1274 - 17 Απριλίου 1355) ήταν ο 55ος Δόγης της Βενετίας (11 Σεπτεμβρίου 1354 - 17 Απριλίου 1355). Μερικές φορές αναφέρεται σαν "Μαρίν Φαλιέρ" ή "Φαλιέρι", εκτελέστηκε στην διάρκεια ενός πραξικοπήματος. Ο Μαρίνο Φαλιέρο ήταν ικανός στρατιωτικός αρχηγός και διπλωμάτης πριν διαδεχτεί τον Αντρέα Ντάντολο σαν νέος δόγης της Βενετίας.
Μάρκο Κορνέρ

Ο Μάρκο Κορνέρ (Ιταλικά : "Marco Corner", 1286 - 13 Ιανουαρίου 1368) ήταν ο 59ος Δόγης της Βενετίας (1365 - 1368). Την σύντομη περίοδο που κυβέρνησε η Δημοκρατία της Βενετίας έχασε τις πλουσιότερες περιοχές της από την Οθωμανική Αυτοκρατορία και την Δημοκρατία της Γένοβας.
Λορέντσο Τσέλσι

Ο Λορέντσο Τσέλσι (Ιταλικά : "Lorenzo Celsi", Βενετία 1310 - 18 Ιουλίου 1365) ήταν Βενετός πολιτικός που διετέλεσε 58ος Δόγης της Βενετίας (16 Ιουλίου 1361 - 18 Ιουλίου 1365). Ο Λορέντσο Τσέλσι ήταν γόνος πλούσιας οικογένειας που οδήγησε έναν στόλο στην Δημοκρατία της Γένοβας για να υπερασπιστεί τα Ενετικά δικαιώματα, παντρεύτηκε την Μαρκεζίνα Γκίζι. Την διάρκεια της ηγεμονίας του ο Λορέντσο Κέλσι αντιμετώπισε στην Κρήτη το κίνημα από την Δημοκρατία του Αγίου Τίτου με στόχο την δημιουργία ανεξάρτητου κράτους με ανεξαρτητοποίηση από την Δημοκρατία της Βενετίας. Τον Λορέντσο Τσέλσι διαδέχθηκε σαν νέος Δόγης της Βενετίας ο Μάρκο Κορνέρ.
Τζοβάννι Γκραντενίγκο

Ο Τζοβάννι Γκραντενίγκο (Ιταλικά : "Giovanni Gradenigo", πέθανε στις 8 Αυγούστου 1356) ήταν ο 56ος Δόγης της Βενετίας (21 Απριλίου 1355 - 8 Αυγούστου 1356), την περίοδο της βασιλείας του η Δημοκρατία της Βενετίας έκλεισε ειρήνη με την Δημοκρατία της Γένοβας.
Ο Τζοβάννι Γκραντενίγκο γεννήθηκε στην Βενετία, παντρεύτηκε σε πρώτο γάμο την Ανδριάνα Μπορομέο και σε δεύτερο την Μαρίνα Καπέλλο. Πριν την εκλογή του είχε διοριστεί Ποντέστα στην Κόπερ, στην Πάντοβα, και το Τρεβίζο. Η βαθιά του πίστη στην δημοκρατία τον βοήθησαν να εκλεγεί νέος Δόγης της Βενετίας την εποχή που η φήμη της δημοκρατίας είχε τραυματιστεί βαριά μετά την εκτέλεση του προηγούμενου δόγη Μαρίνο Φαλιέρο για πραξικόπημα.

Σε δυο μήνες μετά την εκλογή του οι Βενετοί έκλεισαν ειρήνη με την Γένοβα τερματίζοντας έναν μακρόχρονο και ανεπιθύμητο πόλεμο. Πήρε πολλά μέτρα στην συνέχεια για να βελτιώσει την οικονομική κατάσταση της δημοκρατίας αλλά την επόμενη χρονιά (1356) βρέθηκε ξανά σε πόλεμο με την Ουγγαρία στην Ιταλική χερσόνησο και στην Δαλματία. Ο πόλεμος θα τελειώσει με την ανεπιθύμητη "Συνθήκη του Ζαντάρ" ανάμεσα στον Λουδοβίκο Α΄ της Ουγγαρίας και τον διάδοχο του Τζοβάννι Ντολφίν.
Αρτίκ

Το Αρτίκ (αρμενικά: "Արթիկ") είναι πόλη και αστική δημοτική κοινότητα στην επαρχία Σιράκ της Αρμενίας. Από την απογραφή του 2011, η πόλη είχε πληθυσμό 19.534 κατοίκων. Σύμφωνα με την επίσημη εκτίμηση του 2016, ο πληθυσμός του Αρτίκ είναι περίπου 18.800 κάτοικοι.

Το Αρτίκ είναι διάσημο για τους πωρόλιθούς του, κυρίως τους ροζ και κοκκινωπούς πωρόλιθους. Είναι το κύριο κέντρο παραγωγής πωρόλιθων και τραβερτίνης στην Αρμενία.
Μανταλέι

Το Μανταλέι είναι η δεύτερη μεγαλύτερη πόλη και η τελευταία βασιλική πρωτεύουσα της Μιανμάρ. Βρίσκεται 716 χλμ. βόρεια της Γιανγκόν στην ανατολική όχθη του ποταμού Ιραουάντι και η πόλη έχει πληθυσμό 1.225.553 κατοίκων (απογραφή του 2014). 

Παρά την πρόσφατη άνοδο του Νέπιντο, το Μανταλέι παραμένει το κύριο εμπορικό, εκπαιδευτικό και κέντρο υγείας της Άνω Βιρμανίας. Το Μανταλέι είναι το οικονομικό κέντρο της Άνω Βιρμανίας και θεωρείται το κέντρο της βιρμανικής κουλτούρας. Μια συνεχιζόμενη εισροή κινεζικών μεταναστών, κυρίως από το Γιουνάν, τα τελευταία 20 χρόνια, έχει αναμορφώσει την εθνοτική σύνθεση της πόλης και έχει προκαλέσει την αύξηση του εμπορίου με την Κίνα.
Μπιουρεγαβάν

Το Μπιουρεγαβάν (αρμενικά: Բյուրեղավան) είναι πόλη και αστική κοινότητα στην επαρχία Κοτάικ της Αρμενίας. Βρίσκεται 16 χιλιόμετρα βορειοανατολικά του Γερεβάν και 25 χιλιόμετρα νότια του επαρχιακού κέντρου Ραζντάν. Καλύπτει έκταση 4 τετραγωνικών χιλιομέτρων. Οι αγροτικές κοινότητες των Νουρνούς και Αρζνί σχηματίζουν τα βόρεια και νότια σύνορα της πόλης αντίστοιχα. Από την απογραφή του 2011, ο πληθυσμός της πόλης ήταν 9.513. Επί του παρόντος, η πόλη έχει πληθυσμό περίπου 8.300 κατοίκων σύμφωνα με την επίσημη εκτίμηση του 2016.
Αντρέα Κονταρίνι

Ο Αντρέα Κονταρίνι (1300 - 5 Ιουνίου 1382) διετέλεσε Δόγης της Βενετίας (1367 - 1382) την περίοδο του Πολέμου της Κιότζα στον οποίο η Δημοκρατία της Βενετίας συγκρούστηκε με την Δημοκρατία της Γένοβας. Ο Αντρέα Κονταρίνι έμεινε γνωστός για το μεγάλο θάρρος του στην μάχη και τις προσωπικές του προσπάθειες που έσωσαν την πόλη. Σε ηλικία άνω των 70 είχε ο ίδιος την διοίκηση του Βενετσιάνικου στόλου, τον οδήγησε επιτυχώς μαζί με τον Βέττορ Πιζάνι στην "μάχη της Κιότζα".
Μικέλε Μοροζίνι

Ο Μικέλε Μοροζίνι (Ιταλικά : "Michele Morosini", 1308 - 16 Οκτωβρίου 1382) ήταν Δόγης της Βενετίας για λίγους μήνες (10 Ιουνίου 1382 - 16 Οκτωβρίου 1382). Με καταγωγή από μια από τις σπουδαιότερες οικογένειες της Βενετίας ο Μικέλε Μοροζίνι ήταν πολύ πλούσιος αλλά οι απόψεις για τον ίδιο διαφέρουν. Πολλοί ιστορικοί τον βλέπουν σαν πιστό υπηρέτη της Δημοκρατίας ενώ άλλοι τον κατηγορούν ότι εκμεταλλεύτηκε τον "Πόλεμο της Κιότζα" (1378 - 1382) ανάμεσα στην Δημοκρατία της Βενετίας και την Δημοκρατία της Γένοβας για να κερδοσκοπήσει. Εξελέγη δόγης της Βενετίας μετά τον θάνατο του Αντρέα Κονταρίνι αλλά πέθανε σε λίγους μήνες από την πανώλη, τάφηκε στον Ναό Αγίων Ιωάννου και Παύλου έναν παραδοσιακό τόπο ταφής των δόγηδων. Παντρεύτηκε την Χριστίνα Κοντουλμιέρο. Ο ανδριάντας του ανηγέρθη στην εξωτερική περιφέρεια της νοτιοανατολικής συνοικίας του Πράτο ντέλα βάλλε στην Πάντοβα.
Νίκος Βέργος

Ο Νίκος Βέργος (Κιλκίς, 13 Ιανουαρίου 1996) είναι Έλληνας ποδοσφαιριστής, ο οποίος αγωνίζεται ως επιθετικός για τoν Παναιτωλικό.
Δόγης της Βενετίας

Ο Δόγης της Βενετίας (Βενετικά : "Doxe de Venexia", Ιταλικά : "Doge di Venezia"), ένας όρος που προέρχεται από το Λατινικό "Δούξ" δηλαδή "Στρατιωτικός αρχηγός" ονομαζόταν ο κυβερνήτης στην Δημοκρατία της Βενετίας την περίοδο 726 - 1797. Οι δόγηδες εκλεγόντουσαν ισόβια από την αριστοκρατία της πόλης - κράτους, η λέξη "Δόγης" δεν είχε την σημασία του "Δούκα" με την σύγχρονη έννοια ούτε του κληρονομικού ευγενούς. Ο Δόγης ήταν ο ανώτερος εκλεγμένος άρχοντας στην Βενετία και στην Γένοβα, οι δυο πόλεις είχαν δημοκρατικό πολίτευμα και ο κυβερνήτης τους δεν ήταν κληρονομικός. Η προσφώνηση ενός δόγη γινόταν με διαφορετικές εκφράσεις όπως "Ο Κύριος μου, ο δόγης μου" ή "Η αυτού Εξοχότητα του".
Πέδρο Πάμπλο Κουτσίνσκι

Ο Πέδρο Πάμπλο Κουτσίνσκι ("Pedro Pablo Kuczynski", περισσότερο γνωστός απλώς ως PPK, 3 Οκτωβρίου 1938-) είναι Περουβιανός οικονομολόγος και πολιτικός, ο οποίος υπηρέτησε ως ο 66ος πρόεδρος του Περού από τις 28 Ιουλίου 2016 ως τις 23 Μαρτίου 2018. Έγινε πρόεδρος μετά την νίκη του στις προεδρικές εκλογές του 2016 νικώντας την Κέικο Φουχιμόρι στον δεύτερο γύρο. Από το 2005 ως το 2006 ήταν πρωθυπουργός του Περού.
Ρικάρντο Κουτσιόλα

Ο Ρικάρντο Κουτσιόλα (ιταλικά: Riccardo Cucciolla), (Μπάρι, 5 Σεπτεμβρίου 1924 - Ρώμη, 17 Σεπτεμβρίου 1999), ήταν Ιταλός ηθοποιός του κινηματογράφου. 
Από το 1953 μεχρι το 1999 ο Κουτσιόλα επαίξε σε 60 κινηματογραφικές ταινίες. Είχε κερδίσει το βραβείο καλυτέρου ηθοποιού στο Φεστιβάλ των Καννών το 1971 για τον ρόλο του στην ταινία Σάκο και Βαντσέτι.
Υλονόμη

Η Υλονόμη στην ελληνική μυθολογία ήταν ένας θηλυκός Κένταυρος. Η Υλονόμη ήταν παρούσα στη μάχη μεταξύ των Λαπιθών και των Κενταύρων, στην οποία πληγώθηκε θανάσιμα από ακόντιο ο πολυαγαπημένος σύζυγός της, ο Κένταυρος Κύλλαρος και πέθανε στα χέρια της. Απογοητευμένη τότε η Υλονόμη αυτοκτόνησε πέφτοντας πάνω στο ίδιο ακόντιο για να τον συναντήσει στον άλλο κόσμο.

Στο επεισόδιο αυτό των ερωτευμένων Κενταύρων με την "«ιδανικά αμοιβαία σχέση»", αναφέρεται εκτενώς ο Λατίνος ποιητής Οβίδιος στην αφήγηση της Κενταυρομαχίας από τον Νέστορα στο έργο του "Μεταμορφώσεις" (βιβλίο 12). Ο Οβίδιος υπαινίσσεται δύο διδακτικά ποιήματα, το "De rerum natura" του Λουκρητίου και το δικό του "Ars Amatoria" (III). Στη σχέση Κύλλαρου-Υλονόμης εξερευνά την ίδια την υβριδικότητα, περιγράφοντας τις σχέσεις και τους "«πιθανούς συνδυασμούς ενός αριθμού ζευγών εννοιολογικών αντιθέτων: φύση και πολιτισμός. άνθρωπος και ζώο, αρσενικό και θηλυκό, έρωτας και πόλεμος, καθώς και τις αντιθετικές αξίες της λυρικής-ελεγειακής και της επικής ποιήσεως»".
Υπέρβιος

Στην ελληνική μυθολογία με το όνομα Υπέρβιος, που ετυμολογείται από τις λέξεις "υπέρ" και "βία", και εννοεί τον υπέρτερο σε δύναμη, είναι γνωστά τα παρακάτω πέντε πρόσωπα:

# Γιος του Οίνοπα, υπερασπιστής των Θηβών κατά των Επτά, ορισμένος από τον Ετεοκλή στην άμυνα της πύλης στην οποία επιτιθέμενος ήταν ο Ιππομέδοντας. Ο Υπέρβιος είχε τη μορφή του Δία ζωγραφισμένη πάνω στην ασπίδα του.
# Γιος του Αιγύπτου (ένας από τους 50 Αιγυπτιάδες), που πήρε ως σύζυγό του τη Δαναΐδα Κελαινώ (ή την Ευφήμη), η οποία τον σκότωσε κατά την πρώτη νύχτα του γάμου τους, όπως έπραξαν με τους συζύγους τους και οι άλλες 48 από τις αδελφές της.
# Γιος του Άρεως, ο πρώτος άνθρωπος κατά τον μύθο που σκότωσε ζώο.
# Αθηναίος, αδελφός του Αγρόλα ή του Ευρυάλου. Οι δύο αδελφοί θρυλείται ότι επινόησαν το κτίσιμο με τούβλα και έκτισαν τα πρώτα σπίτια με τούβλα στην Αθήνα. Επίσης, ότι έκτισαν το τείχος γύρω από την Ακρόπολη των Αθηνών, καθώς αναφέρει ο Παυσανίας ("Ελλάδος περιήγησις", 1.28.3).
# Κορίνθιος τεχνίτης ο οποίος κατά την παράδοση εφεύρε τον τροχό του αγγειοπλάστη.
Γκρίντσινγκ

Το Γκρίντσινγκ "()" είναι συνοικία της Βιέννης που βρίσκεται στο Ντέμπλινγκ (Döbling), το 19ο δημοτικό διαμέρισμα της πόλης. Ως το 1892 ήταν ένα γραφικό χωριό και αποτελούσε αυτόνομη κοινότητα.
Σαΐντ Αουίτα

Ο Σαΐντ Αουίτα (αραβ. سعيد عويطة, γεννημένος στις 2 Νοεμβρίου 1959) είναι Μαροκινός πρώην αθλητής του στίβου, και συγκεκριμένα δρομέας ημιαντοχής και αντοχής (μεσαίων και μεγάλων αποστάσεων). Κέρδισε το χρυσό μετάλλιο στον δρόμο των 5000 μέτρων στους Ολυμπιακούς Αγώνες του 1984 και έγινε παγκόσμιος πρωταθλητής στο ίδιο αγώνισμα τρία χρόνια αργότερα. Κατέχει επίσης ένα χρυσό μετάλλιο σε παγκόσμιο πρωτάθλημα κλειστού στίβου (1989) και 4 σε Μεσογειακούς Αγώνες. Εξίσου σημαντικά ήταν και τα ρεκόρ του: κατέρριψε το παγκόσμιο ρεκόρ στα 1500 μέτρα (3.29,46), στα 2000 μ. (4.50,80), στα 3000 μ. (7.29,45) και δύο φορές στα 5000 μ. (13.00,40 και 12.58,39). Ο Αουίτα υπήρξε ένας από τους πρώτους Άραβες αθλητές στην ιστορία που απέκτησε παγκόσμια φήμη. Σήμερα ζει στο Ορλάντο της Φλόριντα.
Κομιτώ

Η Κομιτώ ήταν Βυζαντινή ηθοποιός, μιμάδα, ήταν κόρη του Ακακία και η μεγαλύτερη αδελφή της Θεοδώρας και της Αναστασίας. Μέσω της Θεοδώρας, η Κόμιτώ ήταν κουνιάδα του αυτοκράτορα του Ιουστινιανού Α΄. Η μυστική ιστορία του Προκόπιου είναι η κύρια πηγή γι' αυτήν. Η Κομιτώ αναφέρεται επίσης από τον Ιωάννη Μαλάλα, τον Θεοφάνη τον Ομολογητή και τον Γεώργιο Κεδρηνό.

Ο πατέρας της, ο Ακάκιος, ήταν αρκτοτρόφος της Πράσινης φατρίας του ιπποδρόμου στην Κωνσταντινούπολη. Η μητέρα της, το όνομα της οποίας δεν έχει καταγραφεί, ήταν χορεύτρια και ηθοποιός. Μετά το θάνατο του πατέρα της, ήταν επτά ετών τότε, η μητέρα της έφερε τα παιδιά της στολισμένα με λουλούδια στον ιππόδρομο και τα παρουσίασε ως βοηθούς της στο πλήθος. Οι περισσότερες πληροφορίες από αυτό το παλαιότερο μέρος της ζωής της προέρχονται από τη μυστική ιστορία του Προκοπίου, που δημοσιεύτηκε μετά θάνατον. Οι κριτικοί του Προκοπίου (του οποίου το έργο αποκαλύπτει έναν άνθρωπο που είναι σοβαρά απογοητευμένος με τους ηγέτες του) απέρριψαν το έργο του ως μια πολύ προκατειλημμένη πηγή, αλλά δεν μπόρεσαν να αμφισβητήσουν μερικά από τα γεγονότα.

Ο Προκόπιος αφηγείται για την Κομιτώ όταν πέθανε ο πατέρας της η μητέρα της ξαναπαντρεύτηκε και διεκδίκησε την θέση του πρώην συζύγου της για τον νέο σύζυγο, αλλά ο Αστερίσιος υπεύθυνος των Πρασίνων, με δωροδοκία από άλλον αρνήθηκε. Ο σύγχρονος ιστορικός Τζέιμς Άλλαν Έβανς (James Allan Evans), επισημαίνει ότι τα θεάματα με ζώα εμφανίζονταν μεταξύ των αγώνων αρμάτων. Η θέση του εκπαιδευτή ζώων για τις διάφορες παρατάξεις συχνά περνούσε από τον πατέρα στον γιο. Αλλά ο Ακάκιος δεν άφησε κανένα γιο και ο δεύτερος σύζυγος της χήρας του είχε μια ασθενέστατη αξίωση για τη θέση του. Συνεχίζει ο Προκόπιος ότι τότε οι Βένετοι πρόσφεραν την δική τους θέση στον πατριό της Κομιτώ.

Όταν οι τρεις αδελφές έφθασαν στην ηλικία των κοριτσιών, η μητέρα τους τις έβαλε στην τοπική σκηνή . Μάλιστα η Κομιτώ έγινε μία από τις κορυφαίες ηθοποιούς της εποχής της.

Ο Ιωάννης Μαλάλας καταγράφει ότι η Κομιτώ παντρεύτηκε τον στρατηγό Σίττα το 528. Ο γάμος καταγράφεται επίσης από τον Θεοφάνη και τον Κεδρηνό οι Σίττας και Κομιτώ πιθανολογήται ότι είναι οι γονείς της Σοφίας, που διαδέχτηκε τη Θεοδώρα ως βυζαντινή αυτοκράτειρα, η Σοφία καταγράφεται ως ανιψιά της Θεοδώρας<.
Σάξον Ουίνστον Χολτ

Ο Σάξον Ουίνστον Χολτ (25 Μαρτίου 1871 – 31 Μαρτίου 1940), είναι ένας Δημοκράτης, ο οποίος υπηρέτησε ως μέλος της Γερουσίας της Βιρτζίνιας και ως την 24ος αναπληρωτής Κυβερνήτης της Βιρτζίνιας από το 1938 μέχρι το 1940.
Ekushey Television

Το Ekushey Television‎ (επίσης γνωστό ως ETV) () είναι ιδιωτικό δορυφορικό τηλεοπτικό κανάλι στο Μπαγκλαντές. Εδρεύει στο Καουράν Μπαζάρ στη Ντάκα. Είναι το πρώτο ιδιωτικό τηλεοπτικό κανάλι του Μπανγκλαντές που μεταδίδει εθνικές και διεθνείς ειδήσεις στο Μπαγκλαντές. Ξ επίσημη μετάδοση ξεκίνησε στις 14 Απριλίου 2000.

Το 2011, το Ekushey έγινε το πρώτο κανάλι που μεταδίδει όλο το περιεχόμενο του στο διαδίκτυο για τηλεθεατές σε όλο τον κόσμο, μέσα από την επίσημη ιστοσελίδα της. Το κανάλι θεωρείται ως το πιο δημοφιλές τηλεοπτικό κανάλι στο Μπαγκλαντές, λόγω των ειδήσεων και άλλων καινοτόμων προγραμμάτων.
Μαρτίν Βισκάρα

Ο Μαρτίν Βισκάρα ("Martín Alberto Vizcarra Cornejo" ; 22 Μαρτίου 1963) είναι Περουβιανός μηχανικός και πολιτικός, ο 67ος Πρόεδρος του Περού από το 2018 ως τις 10 Νοεμβρίου 2020. Προηγουμένως υπηρέτησε ως κυβερνήτης του διαμερίσματος Μογκέγκα (2011-14), ως υπουργός Μεταφορών και Επικοινωνιών (2016-17) και ως πρεσβευτής του Περού στον Καναδά (2017-18)

Στις γενικές εκλογές του 2016, ο Βισκάρα ήταν υποψήφιος για πρώτος αντιπρόεδρος με το κόμμα Περουβιανοί για την Αλλαγή (Peruanos Por el Kambio) με υποψήφιο πρόεδρο τον Πέδρο Πάμπλο Κουτσίνσκι.

Έπειτα από την παραίτηση του προέδρου Κουτσίνσκι, ο Βισκάρα ορκίστηκε πρόεδρος στις 23 Μαρτίου 2018.

Απαιτώντας μεταρρυθμίσεις για την καταπολέμηση της διαφθοράς, ο Βισκάρα διέλυσε το Κογκρέσο του Περού στις 30 Σεπτεμβρίου 2019 και την επομένη εξέδωσε διάταγμα, με το οποίο προκηρύχθηκαν βουλευτικές εκλογές για τις 26 Ιανουαρίου 2020.
Σογούτη

Η Σογούτη ήταν Βυζαντινή πόλη αταύτιστη σήμερα που είναι γνωστή από τον Λαόνικο Χαλκοκονδύλη. Βρισκόταν στη Μικρά Ασία και την Μυσία.

Η πόλη απείχε 250 στάδια από τον Εύξεινο Πόντο και την χαρακτηρίζει ευδαίμων, πλούσια. Από την πόλη διέρχεται ο ποταμός Σογούτης εδώ, στην ευρύτερη περιοχή, πρωτοκατοίκησαν οι Οθωμανοί όταν έφτασαν στην Μικρά Ασία. Σημείωση ότι ο λαός των Οθωμανών λεγόταν τότε Σογούτ, άγνωστο αν ήταν άλλο το όνομα της Βυζαντινής πόλης και το Σογούτη του Χαλκοκονδύλη προέρχεται από αυτούς.
Αντόνιο Βενιέρ

Ο Αντόνιο Βενιέρ (1330 – 23 Νοεμβρίου 1400) ήταν Δόγης της Βενετίας (1382 - 23 Νοεμβρίου 1400). Τάφηκε στον Ναό Αγίων Ιωάννου και Παύλου, τόπο ταφής των τελευταίων 25 δόγηδων της Βενετίας μετά τον 15ο αιώνα. Παντρεύτηκε την Αγνή.
New Greek TV

Το New Greek TV (NGTV) είναι Αμερικάνικο ελληνόγλωσσο τηλεοπτικό κανάλι που εκπέμπει από την Αστόρια στην Νέα Υόρκη. Ξεκίνησε το Δεκέμβριο του 1987 ως "Εθνική ελληνική Τηλεόραση" στην πλατφόρμα Time Warner Cable από τον ιδρυτή του, τον Δημήτρη Καστανά. Το NGTV, το πρώτο κανάλι που μεταδίδεται στα ελληνικά, μεταδίδει ένα μείγμα από δικές του παραγωγές για την ελληνοαμερικανική κοινότητα στη Νέα Υόρκη και την γύρω περιοχή, καθώς και ξένο περιεχόμενο προερχόμενο απευθείας από την Ελλάδα.

Στις 2 Αυγούστου 2012, η NGTV πωλήθηκε σε ιδιωτική επενδυτική ομάδα με επικεφαλής την ελληνοαμερικανή τηλεοπτική διασημότητα Γιάννα Δαρίλη. Μετά την ανάληψη της ιδιοκτησίας του καναλιού, η Δαρίλη ανανέωσε το κανάλι με νέα εμφάνιση και νέα εστίαση. Η νέα υπηρεσία ονομάζεται πλέον "New Greek TV", με στόχο τη νέα γενιά των ελληνοαμερικανών.

Τον Σεπτέμβριο του 2014, η NGTV ξεκίνησε στον Καναδά από την Bell Fibe TV μέσω συμφωνίας με τον Καναδικό όμιλο Ethnic Channels Group. Επίσης, ξεκίνησε στις ΗΠΑ από την RCN Cable, αλλά προς το παρόν είναι διαθέσιμο μόνο στην αγορά της Νέας Υόρκης.
Βίσερου Κόμπε

Η Βίσερου Κόμπε, εσφαλμένα έχει επικρατήσει στον ελληνικό Τύπο το Βίσελ Κόμπε από αγγλική προφορά της λατινικής γραφής του ονόματος, (Ιαπωνικά: ヴィッセル神戸 "Visseru Kōbe" / Αγγλικά: "Vissel Kobe") είναι ιαπωνική επαγγελματική ποδοσφαιρική ομάδα, που σήμερα αγωνίζεται στην Πρώτη Κατηγορία του Πρωταθλήματος Ιαπωνίας (Τζε 1 Λιγκ). Εδρεύει στην πόλη Κόμπε που είναι πρωτεύουσα της Περιφέρειας Χιόγκο, στη νότια πλευρά του νησιού Χονσού και αγωνίζεται στο Στάδιο Νοεβίρ, χωρητικότητας 30.132 θέσεων.

Παίκτες της ομάδας τη σεζόν 2018–19 υπήρξαν οι παγκοσμίου φήμης Ευρωπαίοι ποδοσφαιριστές Λούκας Ποντόλσκι, Νταβίντ Βίγια και Αντρές Ινιέστα.
Τζιρόλαμο Αλιμπράντι

Ο Τζιρόλαμο Αλιμπράντι ("Girolamo Alibrandi", 1470-1524), ήταν Ιταλός ζωγράφος, που γεννήθηκε και έζησε στη Σικελία. Αποκλήθηκε «ο Ραφαήλ της Μεσσήνης» ("il Raffaello di Messina").
Giant Magellan Telescope

μικρογραφία|440x440εσ|Καλλιτεχνική απεικόνιση του GMT
Το Giant Magellan Telescope (GMT) είναι υπό κατασκευή επίγειο τηλεσκόπιο  που βασίζεται στο Εξαιρετικά Μεγάλο Τηλεσκόπιο, και έχει προγραμματιστεί να ολοκληρωθεί το 2025. Θα αποτελείται από επτά κύρια τμήματα διαμέτρου 8,4 μέτρων, τα οποία θα παρατηρούν το φως οπτικά και κοντά στο υπέρυθρο (320-25000 nm), με ισχύ ανάλυσης πρωτεύοντος κατόπτρου στα 24,5 m  και επιφάνεια συλλογής ισοδύναμη με 22,0 μ , η οποία είναι περίπου 368 τετραγωνικά μέτρα, (7×8,365 m). Το τηλεσκόπιο αναμένεται να έχει ισχύ 10 φορές μεγαλύτερη από το Διαστημικό Τηλεσκόπιο Hubble, και θα είναι το μεγαλύτερο οπτικό παρατηρητήριο στον κόσμο, κατά τη στιγμή που θα συλλάβει το πρώτο του φως. Από τον Δεκέμβριο του 2015 έχουν τοποθετηθεί πέντε καθρέπτες και έχει αρχίσει η κατασκευή της εγκατάστασης.

Ο σχεδιασμός περιλαμβάνει επτά κύριους καθρέπτες (κάτοπτρα), αλλά η λειτουργία του θα αρχίσει με τέσσερις. Το κόστος του έργου ανέρχεται στα 1 δισ. δολάρια, με επικεφαλής τις ΗΠΑ σε συνεργασία με την Αυστραλία, τη Βραζιλία και τη Νότια Κορέα, ενώ η Χιλή είναι η χώρα υποδοχής.
Φραντσέσκο Φόσκαρι

Ο Φραντσέσκο Φόσκαρι (Ιταλικά : "Franciscus Foscari", 19 Ιουνίου 1373 - 1 Νοεμβρίου 1457) ήταν ο 65ος Δόγης της Βενετίας (1423 - 1457). Η ηγεμονία του ήταν η μεγαλύτερη από όλους τους δόγηδες, διατηρήθηκε 34 χρόνια, 6 μήνες και 8 μέρες, στην εποχή του η Βενετία εισήλθε στην Ιταλική Αναγέννηση. Ο Φραντσέσκο Φοσκάρι ήταν ο μεγαλύτερος γιος του Νικολό Φοσκάρι και της Κατερούζια Μιτσιέλ. Η Οικογένεια Φοσκάρι ήταν μέτρια στους αριστοκρατικούς κύκλους της Βενετίας αλλά από τις λίγες που είχαν μόνιμη θέση στο Μεγάλο Συμβούλιο της πόλης και αναδείχτηκε τον 14ο αιώνα. Οι πρόγονοι του Φραντσέσκο είχαν ψηλές θέσεις και ο πατέρας του ήταν μόνιμο μέλος στο ισχυρό Συμβούλιο των Δέκα.
Κόραμπ

Το όρος Κόραμπ (αλβανικά: "Maja e Korabit" ή "Mali i Korabit", ) είναι το τέταρτο υψηλότερο βουνό σε ολόκληρη τη Βαλκανική χερσόνησο, με υψηλότερη κορυφή σε υψόμετρο 2.764 μέτρα.

Η κορυφή αυτή (ομώνυμη του βουνού) βρίσκεται πάνω στα σύνορα Αλβανίας-Βόρειας Μακεδονίας. Το Κόραμπ είναι η υψηλότερη κορυφή τόσο της Αλβανίας, όσο και της Βόρειας Μακεδονίας: αποτελεί τη μία από τις δύο μόνο κορυφές σε ολόκληρη την Ευρώπη που είναι το υψηλότερο σημείο δύο ή περισσότερων κρατών. Το Κόραμπ γειτονεύει με τα όρη του Σκάρδου. 

Στην Αλβανία το Κόραμπ βρίσκεται μέσα στο Φυσικό Πάρκο Κόραμπ-Κόριτνικ. Είναι γνωστό για την πλούσια χλωρίδα του, με είδη όπως το ρόμπολο, η ευρωπαϊκή οξιά και ο άλνος.

Το όρος Κόραμπ απεικονίζεται στο εθνόσημο της Βόρειας Μακεδονίας.